Στίβος στους Θερινούς Ολυμπιακούς Αγώνες 1896 – Δισκοβολία ανδρών

Η δισκοβολία ανδρών ήταν ένα από τα δύο αγωνίσματα ρίψεων στο πρόγραμμα του στίβου στους Θερινούς Ολυμπιακούς Αγώνες του 1896. Συνολικά εννέα αθλητές από έξι χώρες έλαβαν μέρος στον αγώνα που διεξήχθη στις 6 Απριλίου στο Παναθηναϊκό Στάδιο της Αθήνας. Νικητής αναδείχτηκε ο Ρόμπερτ Γκάρετ από τις Ηνωμένες Πολιτείες.

 Σύνοψη αγωνίσματος 
Οι έλληνες αθλητές προετοιμάζονταν από χρόνια για τη δισκοβολία που τη θεωρούσαν εθνική τους κληρονομία, ακολουθώντας τις οδηγίες του ιστορικού Φιλόστρατου. Οι αμερικανοί αθλητές είδαν για πρώτη φορά δίσκο όταν έφτασαν στην Αθήνα και στην προπόνηση χρησιμοποιούσαν ένα αντίγραφο που ζύγιζε 10 κιλά και ήταν πολύ βαρύ. Όταν όμως ο Γκάρετ έμαθε ότι στον αγώνα θα χρησιμοποιηθεί δίσκος που ζύγιζε μόλις 2 κιλά, αφοσιώθηκε πολύ σε αυτό το όργανο και το συνήθισε γρήγορα.Berlioux (1969), σελ. 46-54. Την επόμενη ημέρα, κέρδισε και στη σφαιροβολία.Young (1996), σελ. 153.

Οι συμμετέχοντας είχαν δικαίωμα για τρεις ρίψεις και στη συνέχεια οι τέσσερις πρώτοι για δύο ακόμα προσπάθειες. Ο Γκάρετ βγήκε πρώτος με ρίψη στα 29,15 μέτρα, νικώντας τον Παναγιώτη Παρασκευόπουλο προς μεγάλη απογοήτευση των ελλήνων θεατών. 

Την τρίτη θέση κατέκτησε ο Σωτήρης Βερσής, ο οποίος πήρε την ίδια θέση και την επόμενη ημέρα στην άρση βαρών με δύο χέρια. Παραμένει άγνωστη η τελική κατάταξη των αθλητών που κατέλαβαν τις θέσεις 5 έως 9, όπως και οι επιδόσεις τους.

 Ρεκόρ 
Το ανεπίσημο παγκόσμιο ρεκόρ στη δισκοβολία πριν την έναρξη των Θερινών Ολυμπιακών Αγώνων 1896:

 Ρεκόρ  Απόσταση  Αθλητής  Τόπος  Ημερομηνία Παγκόσμιο ρεκόρ 28,95 μ. 20px|border|Ελλάδα Παναγιώτης Παρασκευόπουλος Ελλάδα 1896

 Τελική κατάταξη 

Κατάταξη Αθλητής Χώρα Προσπάθειες Καλύτερη ρίψη1η 2η 3η 4η 5η 1  Ρόμπερτ Γκάρετ  Ηνωμένες Πολιτείες 27,53 μ.  X  Άγνωστη  28,72 μ.  29,15 μ. 29,15 μ.  2 Παναγιώτης Παρασκευόπουλος 20px|border|Ελλάδα Ελλάδα 28,51 μ.  Άγνωστη  28,88 μ.  28,95 μ. 28,95 μ. 3 Σωτήρης Βερσής 20px|border|Ελλάδα Ελλάδα Άγνωστη 27,78 μ. 4  Τζορτζ Ρόμπερτσον  Μεγάλη Βρετανία Άγνωστη 25,20 μ. 5-9  Βίγκο Γιένσεν  Δανία Άγνωστη  Δεν προκρίθηκαν Άγνωστη Άλφονς Γκρισέλ  Γαλλία Άγνωστη Άγνωστη Χόλγκερ Νίλσεν  Δανία Άγνωστη Άγνωστη Γεώργιος Παπασιδέρης 20px|border|Ελλάδα Ελλάδα Άγνωστη Άγνωστη Χένρικ Σιέμπεργκ 20px|border|Σουηδία Σουηδία Άγνωστη Άγνωστη

 Παραπομπές 

 Πηγές 
 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 13).



Δισκοβολία
Κατηγορία:Δισκοβολία